PTTEP ชี้แจงข้อเท็จจริง “มอนทารา”
PTTEP ชี้แจงข้อเท็จจริง "มอนทารา"
9 เม.ย. 2561

บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP เปิดเผยว่า ตามที่หนังสือพิมพ์ข่าวหุ้นธุรกิจ ได้นำเสนอบทความเรื่อง “PTTEP ตบหัวที่ศาลา ขอขมาในส้วม” ในคอลัมป์ “แฉทุกวันทันเกมหุ้น” ฉบับวันศุกร์ที่ 9 มีนาคม 2561 โดยมีเนื้อหาเกี่ยวกับกรณีที่ศาลแขวงกลางแห่งกรุงจาการ์ตามีคำสั่งจำหน่ายคดีที่กระทรวงสิ่งแวดล้อมและป่าไม้อินโดนีเซีย ฟ้องบริษัท ปตท. สำรวจและผลิตปิโตรเลียม จำกัด (มหาชน) หรือ ปตท.สผ. ออกจาการบบความ เนื่องจากรัฐบาลอินโดนีเซียขอถอนฟ้อง โดยให้เหตุผลว่าจะแก้ไขคำฟ้องนั้น
ทั้งนี้ เนื่องจากบทความดังกล่าวมีข้อเท็จจริงบางประการไม่ถูกต้อง ซึ่งอาจก่อให้เกิดความเข้าใจผิดแก่สาธารณชนจึงขอชี้แจงข้อมูลที่ถูกต้อง ดังนี้
1.อัตราการผลิตน้ำมันดิบและคอนเดนเสทในประเทศออสเตรเลียอยู่ที่ประมาณ 100 ล้านยาร์เรลในปี 2560 (ข้อมูลจาก Australian Petroleum Statistics) ซึ่งอัตราการผลิตน้ำมันจากแหล่งมอนทราในปี 2560 อยู่ที่ประมาณ 3 ล้านบาร์เรล คิดเป็นประมาณ 3% ของอัตราการผลิตน้ำมันดิบและคอนเดนเสททั้งหมดในประเทศออสเตรเลีย มิใช่ 70% ตามที่มีการนำเสนอในบทความ
2.คราบน้ำมันที่แพร่กระจายไปในทะเล ซึ่งครอบคลุมพื้นที่ 90,000 ตารางกิโลเมตร เป็นเพียงแผ่นฟิล์มบางๆ และกระจัดกระจายไม่ได้ครอบคลุมพื้นที่ทั้งหมด ซึ่งส่วนใหญ่จะอยู่บริเวณแท่นขุดเจาะในรัศมี 35 กิโลเมตร
3.เหตุการณ์มอนทาราไม่ใช่เหตุการณ์น้ำมันรั่วที่เลวร้ายที่สุดในประเทศออสเตรเลีย โดยข้อมูลจาก Montara Commission of Inquiry ระบุว่า เหตุการณ์มอนทาราส่งผลให้มีน้ำมันรั่วไหลในทะเลจากเรือบรรทุกน้ำมันประมาณถึง 17,280 ตัน และ 14,800 ตัน เป็นต้น
4.ค่าใช้จ่ายจากเหตุการณ์มอนทารา ประมาณ 9,700 ล้านบาท ไม่ใช่การชดใช้ค่าเสียหายแต่อย่างใด แต่เป็นค่าใช้จ่ายในการควบคุมเหตุการณ์น้ำมันรั่ว การซ่อมแศมแท่นหลุมผลิต และการวิจัยในการศึกษาผลกระทบต่อสิ่งแวดล้อม
อย่างไรก็ตาม หากมีข้อมูลเพิ่มเติมบริษัทจะแจ้งให้ทราบต่อไป